 Haddaba marka la eego hadalka danjire Maxamed Cali mar kale ku caddeeyey mushrraxnimadiisa mansabka Madaxweyne ku-xigeenka xisbiga Waddani, ayaa cid kastaa garan kartaa sida uu hadalkaasi fadhiga uga kiciyey Xisbiga iyo musharraxiin hore ugu dhawaaqay inay u tartami doonaan mansabkaasi dhammaantoodna ka soo jeeda Gobolka Awdal, kuwaas oo isugu jira qaar musharraxnimadoodu tahay uun halagaa sheego oo aan lahayn xoog siyaasadeed iyo xoog dhaqaale toona, iyo qaar ay dhab ka tahay oo sii qorsheystay kursigaasi musharraxnimada Maxamed Cali horteed iyo intii ka dambaysay damiciisa kuwaas oo uu ka mid yahay Guddoomiye ku-xigeenka haatan ee xisbiga Waddani Axmed Muumin Seed. 